Začervenanie A opuch tvare
Užívam ráno na vysoký tlak  lieky losartan , rimeldin  a polovičku nebilet bola som aj prechladnutia teraz si pridávam ešte aj achminacea tablety   na imunitu a vitamín c   a beriem nie všetko naraz ešte  aj večer 1 losartan môžem to všetko užívať. V Lekárni mi povedala že áno.Môže to byť s z liekov
Dobrý deň,
ďakujeme za Vašu otázku.
Kombináciou uvedených liekov boli pozorované interakcie strednej závažnosti v dôsledku ktorých sa môže zosilniť účinok užívaných liekov. To sa však v praxi často využíva pri krvnom tlaku, ktorý je ťažko kontrolovateľný jedným (prípadne dvomi) liekmi. Taktiež je prítomné riziko zvýšenej hladiny draslíka v sére. Za predpokladu, že sú lieky naordinované jedným ošetrujúcim lekárom, zvážil prínos liečby a možné riziká z nej vyplývajúce a pravidelne ich monitoruje.
Podľa dostupných informácií medzi echinaceou a uvedenými liekmi nebolo pozorované vzájomné ovplyvnenie účinku. Vzhľadom však na to, že výživové doplnky nepodliehajú klinickým skúškam, prípadné interakcie nemuseli byť zachytené.
Začervenanie a opuch sa mohol vyskytnúť ako vedľajší účinok uvedenej liečby. Taktiež sa môže jednať o nežiadúcu reakciu na echinaceové kvapky, alebo o ťažkosti s liečbou nesúvisiace. Žiaľ, v našej kompetencii nie je možné potvrdiť ani vyvrátiť súvislosť Vašich ťažkostí s liečbou, preto je potrebné sa obrátiť na lekára, ktorý následne rozhodne o ďalšom liečebnom postupe.
Prajem skorú úľavu od ťažkostí.
S pozdravom
PharmDr. Veronika Kiabová